મિત્રો આપના માટે ગોચર ગ્રહોનું ભ્રમણ મંગળ કેરી ગ્રહના બંધનયોગમાં પણ કાર્યસફળતાના યોગ મળે છે. નસીબના સહકારે યેનકેન પ્રકારે સફળતા મળતી રહેશે માત્ર રાશીપતી શુક્ર વ્યય સ્થાનમાં છે તેથી મોજશોખ અને આળસ વૃત્તિમાં સમય શક્તિનો દુર ઉપયોગ થઈ શકે છે. મિલ્કત અને વારસાઈ કાર્યોમાં અડચણો મળી શકે છે. પત્ની ભાગીદારો અને વડિલોનો સહકાર મળશે. વડિોલનું આરોગ્ય ચિંતા આપી શકે છે. આર્થિક પરિસ્થિતિ અને જાહેર જીવન જળવાઈ રહેશે. કોર્ટ કચેરી અને મોસાળ પક્ષથી અશુભ સમાચાર મળી શકે છે. યાત્રા પ્રવાસ અને ધાર્મિક કાર્યોમાં આર્થિક વ્યય મળી શકે છે. આપના માટે ગુરૂવારના વ્રત અને ગણપતીનું પુજન કરવાથી લાભ રહેશે. બહેનો અને વિદ્યાર્થી માટે સાનુકુળ સમય રહેશે.